 -
                                   udskrift
                                        af
                    sø- og handelsrettens dombog
                                   ──────────
den 9. august 2002 blev af retten i sagen
p-0025-01
jørgen paludan
(advokat ulrik holsted-sandgreen)
   mod
erik paludan boghandel & antikvariat
a/s under konkurs
(advokat allan falk)
afsagt sålydende
                                     d o m:
sagen drejer sig om, hvorvidt jørgen paludan, der var direktør i det nu konkursramte selskab,
har et lønkrav, som kan anmeldes i boet.
anmelderen, jørgen paludan, har nedlagt påstand om, at erik paludan boghandel og
antikvariat a/s under konkurs (i det følgende: erik paludan boghandel) tilpligtes at anerkende,
at han har et simpelt krav, jf. konkurslovens § 97, på 166.863 kr. og et efterstillet krav på
                                                - 2 -
proces rente af 166.863 kr. fra den 22. juli 1999 til betaling sker.
konkursboet har nedlagt påstand om frifindelse.
sagens omstændigheder:
den 1. januar 1973 blev jørgen paludan ansat som direktør i erik paludan boghandel. af
ansættelseskontrakten fremgår bl.a., at der var aftalt et gensidigt opsigelsesvarsel på 6
måneder, og at selskabet var bekendt med, at jørgen paludan drev forlagsvirksomhed og var
indforstået med, at denne virksomhed fortsatte i hidtidigt omfang.
den 18. februar 1999 anmeldte erik paludan boghandel betalingsstandsning, og advokat
preben kønig blev beskikket som tilsyn. kort tid efter blev tillige advokat allan falk beskikket
som tilsyn. ved brev af 25. februar 1999 blev jørgen paludan opsagt med kortest muligt varsel.
det blev i brevet præciseret, at han ikke blev fritstillet, men at man forventede at benytte hans
fulde arbejdskraft i opsigelsesperioden.
på et møde den 13. april 1999, hvor man bl.a. drøftede overdragelsen af selskabets aktiver til
datterselskabet paludan bøger a/s, blev det besluttet, at jørgen paludan skulle fratræde som
direktør med omgående virkning, idet der dog samtidig var enighed om, at jørgen paludan
kunne assistere selskabet med ad hoc-opgaver. beslutningen om fratræden blev meddelt
jørgen paludan af advokat preben kønig ved brev af 26. april 1999.
i et brev af 11. maj 1999 til advokat preben kønig specificerede ib schierbeck, som var
direktør i erik paludan boghandel og tillige i datterselskabet paludan bøger a/s, hvilke
arbejdsopgaver han gerne så udført af jørgen paludan på konsulentbasis inden dennes
fratræden.
ved brev af 19. maj 1999 skrev jørgen paludans advokat arvid andersen følgende til advokat
preben kønig:
"..............
som jeg har meddelt dem telefonisk, er jørgen paludan indstillet på at medvirke til en
overdragelse af sine aktier i selskabet erik paludan boghandel og antikvariat a/s.
                                               - 3 -
jørgen paludan har i forbindelse med drøftelserne om overdragelsen af sin aktiepost
tilkendegivet, at der som et led i en samlet løsning blev indhentet tilsagn - som minimum fra
de største kreditorer - om, at jørgen paludan og hans søsters "ansvarlige" lånekapital i
selskabet (som er anført i regnskabet for året 1998 med kr. 1.000.000,00) kan anses for li-
gestillet med de øvrige simple kreditorer.
som alternativ hertil - blandt andet aktualiseret af deres fritstilling af jørgen paludan som
direktør og tilkendegivelse på mødet på deres kontor den 7. maj 1999 om, at jørgen paludan
ikke vil modtage yderligere løn i den resterende del af opsigelsesperioden - har jørgen paludan
meddelt, at en forudsætning for en vederlagsfri overdragelse af aktierne vil være, at jørgen
paludan sikres et indtægtsgrundlag som minimum i den resterende del af opsigelsesperioden.
det har i den forbindelse været foreslået at jørgen paludan blandt andet på baggrund af møder
med ib schierbeck på konsulentbasis kunne udføre konkrete arbejdsopgaver, som man ønsker
jørgen paludans assistance til.
det bemærkes i den forbindelse, at oplægget til en eventuel konsulentaftale ikke har omfattet
drøftelser om, hvem der skulle være jørgen paludans kontraktspart.
jeg har telefonisk overfor dem meddelt, at jørgen paludan er positivt indstillet overfor, at der
på andet grundlag end via en direktøransættelse tilvejebringes et indtægtsgrundlag for ham.
jeg skal i den anledning præcisere, at en tilknytning på konsulentbasis, det være sig i forhold
til det gamle eller det nye selskab, ikke er en anbefalelsesværdig løsningsmodel. for det første
vil det kræve, at jørgen paludan momsregistreres, og da der formentlig reelt vil være tale om
et lønmodtagerforhold, vil en konsulentkontrakt for det andet kunne medføre problemer i
forhold til skattemyndighederne.
jeg skal på den baggrund anbefale, at parterne - jørgen paludan og det nye selskab - indgår
en egentlig ansættelsesaftale, i følge hvilken jørgen paludan ansættes på sædvanlige
funktionærvilkår med reference til direktør ib schierbeck, i hvilket omfang kreditorerne i det
gamle selskab skal tages i ed i den forbindelse, må være op til dem at afgøre.
under forudsætning af at dette forslag har interesse, vil jeg foreslå, at parterne med deltagelse
af de tilsynsførende advokater og statsautoriseret revisor jørgen baagøe schou mødes med
                                                - 4 -
henblik på at drøfte en samlet løsning af parternes mellemværende med udgangspunkt i dette
forslag."
ved brev af 21. maj 1999 til advokat preben kønig meddelte advokat allan falk, at han ikke
havde indvendinger mod, at jørgen paludan udførte særskilte arbejdsopgaver mod honorar,
men at han forudsatte, at sådanne honorar udbetalinger blev modregnet i jørgen paludans løn i
opsigelsesperioden.
ved brev af 8. juni 1999 orienterede advokat preben meinecke-søes, der var ansat på advokat
preben kønigs kontor, advokat allan falk om et møde afholdt den 7. juni 1999. af brevet
fremgår bl.a.:
".............
med hensyn til mødet afholdt den 7. d.m., med deltagelse af statsautoriseret revisor jørgen
baagøe schou, advokat arvid andersen og jørgen paludan samt undertegnede skal jeg oplyse,
at det indledningsvis blev drøftet, hvorledes jørgen paludan i perioden frem til 31. august 1998
kunne sikres et indkomstgrundlag. der blev drøftet mulighed for ansættelse på funktionærbasis
i datterselskabet, enten som en tidsbegrænset ansættelsesperiode eller som en arbejdsbestemt
arbejdsperiode. som alternativ blev der drøftet muligheden for ansættelse som konsulent i det
nye selskab eller som konsulent via jørgen paludans eget forlag, jørgen paludans forlag aps.
der var enighed om, at ansættelsesforholdet/konsulentaftalen skulle ophøre pr. 31. august
1999, og at opgaverne skulle omfatte de punkter, som ib schierbech havde opregnet i sin
skrivelse af 11. maj 1999.
om jørgen paludans nuværende lønforhold blev det oplyst, at hans månedlige gage udgjorde
cirka kr. 38.000,00 + værdi af fri bil og fri telefon samt pension med kr. 5.000,00 pr. måned.
..............
det blev herefter aftalt, at jeg skulle udarbejde et udkast til konsulentaftale mellem paludan
bøger a/s og jørgen paludans forlag aps gældende for perioden fra 1. juni til 31. august 1999.
som honorar blev der foreslået kr. 43.000,00 med tillæg af moms. i perioden skal jørgen
paludan afvikle den ferie, som er optjent under det tidligere direktøransættelsesforhold.
                                               - 5 -
.............."
et udkast til konsulentaftalen blev samtidig sendt til såvel advokat allan falk som advokat
arvid andersen.
efter at advokat arvid andersen havde haft forskellige tilføjelser til aftalen, blev der i
slutningen af juni 1999 indgået en samarbejdsaftalen mellem paludan bøger a/s og jørgen
paludans forlag aps. af aftalen fremgår bl.a. følgende:
".............
aftalen vedrører jørgen paludans forlag aps' bistand til paludan bøger a/s i perioden fra den
1. juni 1999 til den 31. august 1999. aftalen er uopsigelig fra begge parters side i perioden.
arbejdsopgaverne omfatter:
..............
der er enighed om, at jørgen paludan personligt kan afvikle optjent, men ikke afholdt ferie,
som hidrører fra det tidligere ansættelsesforhold som direktør i erik paludan boghandel og
antikvariat a/s.
den nærmere tilrettelæggelse af opgaverne aftales nærmere med direktør ib schierbæk.
som honorar betaler paludan bøger a/s kr. 43.000,00 + moms pr. måned, der indbetales den
sidste hverdag i måneden......."
ved brev af 5. og 27. juli 1999 til ib schierbeck gjorde advokat allan falk opmærksom på, at
der ikke måtte ske yderligere udbetalinger til jørgen paludan eller jørgen paludans forlag aps.
som en følge heraf blev der ikke udbetalt honorar for juli og august 1999. under en ef-
terfølgende retssag anlagt af jørgen paludans forlag aps blev paludan bøger a/s dømt til at
betale honoraret for juli og august 1999. dommen er opfyldt.
den 21. juli 1999 anmeldte jørgen paludan i erik paludan boghandel under betalingsstandsning
                                                 - 6 -
bl.a. et krav på løn for perioden 1. juni til 31. august 1999, samt feriepenge for perioden 1.
januar til 31. august 1999 som § 97- krav.
den 11. februar 2000 blev erik paludan boghandel erklæret konkurs.
forklaringer:
jørgen paludan har forklaret, at han som direktør i erik paludan boghandel varetog den
overordnede daglige ledelse af boghandlen, som havde ansat ca. 25 medarbejdere. i
sommeren 1998 fik boghandlen betalingsvanskeligheder, og der blev indgået en aftale med
gyldendal om henstand med betaling af gæld, mens nye ordrer efter 1. juli 1998 skulle betales
kontant. gælden til gyldendal beløb sig til ca. 2 mio. kr. i februar 1999 var der endvidere en
gæld på ca. 2 mio. kr. til dansk bogdistribution. efter forslag fra gyldendal blev ib schierbeck
kontaktet i november-december 1998 med henblik på at gennemgå boghandlens drift. man
gjorde sig mange overvejelser om, hvordan selskabet kunne rekonstrueres, og i den
forbindelse blev det besluttet at lægge selskabets aktiviteter over i et nyetableret
datterselskab, paludan bøger a/s. den 18. februar 1999 holdt revisor jørgen baagø schou et
møde med de største kreditorer, hvor der blev rejst krav om, at der skulle en ny person ind i
ledelsen af erik paludan boghandel. det blev dog ikke præciseret, om det var et krav, at
pågældende skulle træde i stedet for ham. ib schierbeck blev herefter i løbet af foråret 1999
ansat som direktør i erik paludan boghandel. samarbejdet mellem ib schierbeck og ham forløb
fredeligt og på en konstruktiv måde. det kom derfor meget bag på ham, da advokat preben
kønig bad ham fratræde med øjeblikkelig virkning. det var ikke noget, som han havde drøftet
med advokat preben kønig forinden, og han har aldrig forstået, hvorfor det var nødvendigt, at
han fratrådte. efter hans fratræden blev der holdt et møde den 7. maj 1999 med deltagelse af
advokat preben kønig, revisor jørgen baagø schou, advokat arvid andersen og ham selv. det
var et meget stormfuldt møde, som ikke førte til konkrete drøftelser om udførelse af ad hoc-
opgaver for paludan bøger a/s. på mødet den 7. juni 1999 diskuterede man indgåelsen af en
samarbejds- eller konsulentaftale som en løsningsmulighed. desuden drøftede man hans
overdragelse af aktierne i erik paludan boghandel. det var aldrig oppe at vende, at han til
gengæld for indgåelse af konsulentaftalen skulle give afkald på lønkrav i det betalings-
standsningsramte selskab. tilsynet krævede alene som modydelse, at han skulle underskrive
overdragelsesaftalen mellem erik paludan boghandel og paludan bøger a/s. han skrev under
herpå den 29. juni 1999 samtidig med, at samarbejdsaftalen blev underskrevet. han har først
set advokat allan falks brev af 21. maj 1999 under denne sag. han fik udbetalt løn fra erik
                                                 - 7 -
paludan boghandel til og med maj 1999. det var boghandlen selv, der fortsatte med at
udbetale løn til ham og de øvrige medarbejdere efter, at selskabet var gået i betalings
standsning. han ejer selv hovedparten af anparterne i jørgen paludans forlag aps. han
modtog ingen reaktioner på anmeldelsen af lønkravet før den 3. august 2001.
advokat arvid andersen har forklaret, at han blev kontaktet af jørgen paludan, efter at
denne var blevet fritstillet. på mødet den 7. maj 1999 kom det frem, at man fra tilsynets side
ikke havde tænkt sig at udbetale løn til jørgen paludan for den resterende del af opsi-
gelsesperioden, og samtidig forventede, at jørgen paludan overdrog sine aktier i erik paludan
boghandel uden videre. man drøftede ikke en løsningsmodel for fremtiden. oplægget fra hans
side var, at jørgen paludan skulle sikres en indkomst, som svarede til lønnen for de sidste fire
måneder af opsigelsesperioden. trods tilsynets udmelding fik jørgen paludan dog de facto
udbetalt løn for maj 1999 fra erik paludan boghandel. det var efter hans opfattelse ib
schierbeck, som tog initiativ til det, som senere udmøntede sig i samarbejdsaftalen mellem
jørgen paludans forlag aps og paludan bøger a/s. på mødet den 7. juni 1999 diskuterede man
løsningen af de problemer, som der var mellem jørgen paludan og erik paludan boghandel.
han foreslog, at der blev indgået en funktionæraftale mellem jørgen paludan og paludan bøger
a/s, men dette blev afvist af tilsynet, der i stedet foreslog, at jørgen paludan skulle tilknyttes
som konsulent. ud fra nogle skattemæssige betragtninger endte samarbejdsaftalen efter hans
forslag med at blive indgået mellem jørgen paludans forlag aps og paludan bøger a/s. i
forbindelse med indgåelsen af samarbejdsaftalen var det bl.a. et krav fra tilsynets side, at
jørgen paludan overdrog sine aktier i erik paludan boghandel. derimod blev det på intet
tidspunkt tilkendegivet fra tilsynets side, at det tillige var en forudsætning, at jørgen paludan
gav afkald på at anmelde sit krav på løn i opsigelsesperioden over for erik paludan boghandel
under betalingsstandsning eller et evt. konkursbo. han havde forudset, at dette kunne blive
stillet som et krav og ville i givet fald have accepteret dette på sin klients vegne. han kender
ikke advokat allan falks brev af 21. maj 1999 til advokat preben kønig. alle hans drøftelser om
jørgen paludan foregik med advokat preben kø nig og advokat preben meinecke-søes. under
den efterfølgende sag om gyldigheden af samarbejdsaftalen blev det ikke gjort gældende af
paludan bøger a/s, at samarbejdsaftalen var misligholdt, fordi jørgen paludan havde anmeldt
sit løntilgodehavende. han modtog i øvrigt ingen indsigelser mod anmeldelsen.
advokat preben meinecke-søes har forklaret, at han kom ind i forløbet vedrørende erik
paludan boghandel i midten af april 1999. på det tidspunkt overvejede man allerede at
overdrage aktiviteterne i erik paludan boghandel til et datterselskab. baggrunden for at fritstille
                                                 - 8 -
jørgen paludan var bl.a., at det viste sig problematisk, at både jørgen paludan og ib
schierbeck var direktører i selskabet, idet personalet var i tvivl om, hvem der var den egentlige
leder af boghandlen. efter at jørgen paludan var blevet fritstillet, fastholdt han, at han havde
krav på løn i den resterende del af opsigelsesperioden. samtidig havde ib schierbeck meddelt,
at han havde brug for jørgen paludans arbejdsindsats til løsning af nogle konkrete
arbejdsopgaver. da jørgen paludan desuden besad aktierne i erik paludan boghandel, og
således kunne tilbagekalde betalingsstandsningen, hvornår det skulle være, var man fra
tilsynets side interesseret i at finde en fornuftig løsning på parternes mellemværende. på mø-
det den 7. juni 1999 drøftede man muligheden af, at jørgen paludan fortsatte med at arbejde
for erik paludan boghandel i betalingsstandsning, hvorved hans lønkrav ville have status som §
94-krav i tilfælde af en efterfølgende konkurs. som alternativ hertil drøftedes indgåelsen af en
selvstændig samarbejdsaftale med paludan bøger a/s. man valgte denne sidste løsning, da
behovet for jørgen paludans arbejdskraft reelt lå i datterselskabet. desuden blev indgåelsen af
samarbejdsaftalen koblet sammen med jørgen paludans overdragelse af sine aktier i erik
paludan boghandel. han husker dog ikke, om dette blev drøftet på mødet. det vederlag, som
jørgen paludan skulle have ifølge samarbejdsaftalen, skulle naturligvis modregnes i hans krav
på løn i opsigelsesperioden. det var ikke tanken, at han skulle have både og. at jørgen paludan
var klar over dette, illustreres af, at han, efter at man i store træk var blevet enige om
indholdet af en samarbejdsaftale, bragte spørgsmålet om feriepenge for perioden 1. januar til
31. august 1999 op, hvortil hans revisor jørgen baagø schou bemærkede, at de ikke skulle
diskutere de 10 %. honoraret på 43.000 kr. var i øvrigt også nøje afstemt efter jørgen
paludans hidtidige løn. da man udformede samarbejdsaftalen, ville han være helt sikker på, at
der ikke samtidig opstod et § 94-krav i forhold til erik paludan boghandel. det var reelt kun
jørgen paludan, som kunne udføre det omhandlede arbejde for paludan bøger a/s. det
skyldtes alene nogle skattemæssige overvejelser, at aftalen blev indgået med jørgen paludans
forlag aps.
advokat preben kønig har forklaret, at tanken om etablering af et datterselskab var opstået
inden betalingsstandsningen. ib schierbeck kom ind i billedet efter anbefaling fra gyldendals
direktør per hedemann og tiltrådte ret tidligt i betalingsstandsningsperioden som
administerende direktør i erik paludan boghandel. det var vidnet, der på mødet den 13. april
1999 foreslog, at jørgen paludan skulle fritstilles. hvis en rekonstruktion af selskabet skulle
blive en realitet, skulle jørgen paludan ikke have noget med selskabet at gøre hverken i den
daglige drift eller på kapitalsiden. dette var et krav fra de store kreditorers side. desuden var
det også ib schierbecks ønske, at jørgen paludan ikke skulle deltage i den daglige drift. da han
                                               - 9 -
fritstillede jørgen paludan ved brev af 26. april 1999, havde han ikke taget stilling til, hvordan
man skulle forholde sig med fremtidige lønudbetalinger til jørgen paludan. han var dog af den
opfattelse, at jørgen paludan skulle have den løn, som han havde krav på efter
ansættelseskontrakten, men under hensyntagen til de regler, som gjaldt under en
betalingsstandsning. ib schierbeck havde behov for jørgen paludans assistance til udførelse af
nogle specifikke arbejdsopgaver mod honorarudbetaling. det var åbenbart, at jørgen paludan
ikke skulle have mere end én løn. han erindrer ikke, om han deltog i mødet den 7. juni 1999.
han ved ikke, om han havde gjort advokat preben meinecke-søes bekendt med brevet af 21.
maj 1999 fra advokat allan falk, men brevet lå på sagen. han havde intet med udarbejdelsen
af samarbejdsaftalen at gøre.
parternes anbringender:
anmelderen har til støtte for sin påstand gjort gældende, at han som direktør i det nu
konkursramte selskab er berettiget til at anmelde sit krav på løn for den resterende del af
opsigelsesperioden som simpelt krav i boet. han har ikke givet udtrykkeligt afkald på sit
lønkrav. en betingelse om afkald på lønkrav over for erik paludan boghandel fremgår ikke af
samarbejdsaftalen, og er ikke tilkendegivet af tilsynet over for ham. han har ikke haft
kendskab til advokat allan falks brev af 21. maj 1999 før under nærværende sag, og det
fremgår heller ikke af advokat preben meinecke-søes brev af 8. juni 1999, at honoraret ifølge
samarbejdsaftalen skulle træde i stedet for hans løntilgodehavende over for erik paludan
boghandel. det forhold, at han ønskede at sikre sig en indtægt, er ikke ensbetydende med, at
en sådan skulle træde i stedet for lønkravet. det afgørende for ham var, at han fik en indtægt
her og nu. det fremgår af advokat preben meinecke-søes forklaring, at det afgørende for
tilsynet var, at der ikke samtidig opstod et § 94-krav. konkursboet må bære risikoen for, at
betingelsen om, at honoraret skulle træde i stedet for hans lønkrav, ikke udtrykkeligt er
tilkendegivet over for ham.
der er ikke tale om, at han ved anerkendelse af lønkravet får dobbelt løn for samme arbejde.
da han blev fritstillet, var han ikke længere forpligtet til at arbejde for erik paludan boghandel.
erik paludan boghandel havde desuden intet at bruge ham til. behovet for hans arbejdskraft lå
hos ib schierbeck som direktør for datterselskabet paludan bøger a/s. endvidere er der ikke
tale om samme arbejdsopgaver. som direktør bestod arbejdet i at varetage den daglige
ledelse. ifølge samarbejdsaftalen, som i øvrigt er indgået mellem helt andre parter end
parterne i denne sag, skulle der udføres nogle helt specifikke arbejdsopgaver.
                                              - 10 -
tilsynet for erik paludan boghandel har haft samme indflydelse på udformningen af
samarbejdsaftalen som anmelderen. eventuelle uklarheder i aftalen kan derfor ikke påberåbes
af boet til skade for anmelderen. heller ikke forudsætningslæren kan bevirke, at lønkravet
bortfalder.
konkursboet har til støtte for sin påstand gjort gældende, at anmelderen ikke har et simpelt
krav i boet. det var en forudsætning for den indgåede samarbejdsaftale, at honorarudbetaling
skulle træde i stedet for anmelderens lønkrav over for erik paludan boghandel, hvilket har
været klart og kendeligt for anmelderen. det fremgår af advokat preben kønigs forklaring, at
der ikke var tvivl om, at anmelderen kun skulle have løn ét sted fra. det fremgår endvidere af
advokat preben meinecke-søes' forklaring, at jørgen paludan var klar over dette, idet han i
forbindelse med drøftelsen af samarbejdsaftalen bragte spørgsmålet om betaling af de hidtil
optjente feriepenge op.
anmelderens krav er endvidere identisk med det krav, som er opfyldt i overensstemmelse med
københavns byrets dom af 7. juli 2000. hvis anmelderens nu anmeldte krav anerkendes, er
der reelt tale om dobbelt løn for samme arbejde. de opgaver, som skulle udføres ifølge
samarbejdsaftalen, var en del af de opgaver, som anmelderen var forpligtet til at udføre som
direktør for erik paludan boghandel. at samarbejdsaftalen er indgået mellem andre parter har
ingen betydning. arbejdsopgaverne skulle udføres af jørgen paludan, og aftalen indeholdt
desuden en bestemmelse om jørgen paludans personlige afvikling af ferie, som han havde
optjent i sit hidtidige ansættelsesforhold.
samarbejdsaftalen er konciperet af anmelderens advokat, og eventuelle uklarheder må derfor
komme anmelderen til skade.
rettens bemærkninger:
det kan efter bevisførelsen lægges til grund, at såvel jørgen paludan som tilsynet i erik
paludan boghandel ønskede en samlet løsning på parternes mellemværende, som bl.a. bestod i
et krav fra jørgen paludan på udbetaling af løn for den resterende del af opsigelsesperi oden,
samt i et krav fra tilsynet om, at jørgen paludan skulle overdrage sine aktier, tillige med et
ønske om jørgen paludans udførelse af nogle konkrete arbejdsopgaver for datterselskabet
paludan bøger a/s.
                                              - 11 -
samarbejdsaftalen blev indgået for en tidsbegrænset periode svarende til den resterende del af
opsigelsesperioden, og med et aftalt honorar der svarede nøje til jørgen paludans hidtidige løn
som direktør for erik paludan boghandel med tillæg af pension. det forhold, at aftalen blev
indgået med jørgen paludans forlag aps og ikke jørgen paludan personligt, var alene et udslag
af nogle skattemæssige overvejelser.
uanset at det ikke udtrykkeligt er blevet tilkendegivet, at det fra tilsynets side var en
forudsætning for indgåelsen af samarbejdsaftalen, at jørgen paludan frafaldt yderligere lønkrav
over for erik paludan boghandel, må det på baggrund af det anførte have stået jørgen paludan
klart, at samarbejdsaftalen var et led i en samlet løsning af parternes mellemværende, således
at han efter opfyldelsen af denne ikke herudover kunne gøre et lønkrav gældende over for erik
paludan boghandel.
retten tager derfor boets frifindelsespåstand til følge.
                         t h i k e n d e s f o r r e t:
erik paludan boghandel og antikvariat a/s under konkurs frifindes.
inden 14 dage betaler jørgen paludan 7.000 kr. i sagsomkostninger til erik paludan boghandel
og antikvariat a/s under konkurs.
                                mette skov larsen
                                     (sign.)
                         udskriftens rigtighed bekræftes
                       p. j. v. sø- og handelsretten, den
 - 12 -